नैनीताल। पर्यटन गतिविधियों को बढ़ाने के लिए कुमाऊं मंडल विकास निगम पहली बार ‘ब्रांड एंबेसडर’ की नियुक्ति करने जा रहा है। इसके लिए निगम ने देश को अंडर-19 का विश्व कप दिलाने वाले युवा क्रिकेटर उन्मुक्त चंद को चुना है। उन्हें शीघ्र ही इस संबंध में प्रस्ताव भेजा जाएगा। केएमवीएन के एमडी धीराज गर्ब्याल ने बताया कि वह युवा क्रिकेटर उन्मुक्त चंद को निगम का ब्रांड एंबेसडर बनाने के लिए प्रस्ताव तैयार कर रहे हैं। आगे की औपचारिकताएं उन्मुक्त के रुख पर निर्भर करेंगी। वहीं चंद ने अनौपचारिक तौर पर इस बात पर खुशी जताई है कि यदि ऐसा कोई प्रस्ताव उन्हें मिलता है तो यह उनके लिये गर्व की बात होगी।